คปภ.ตื่นหาช่องสกัดกรมธรรม์ปลอม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — คปภ.เผยจับมือเอกชน หาแนวทางป้องกันกรมธรรม์ปลอม
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย เปิดเผยว่า กรณี พ.ร.บ. ปลอมที่เกิดขึ้นในปัจจุบันนี้ สำนักงาน คปภ. ได้หารือกับสมาคมประกันวินาศภัยและบริษัทประกันภัย เพื่อหามาตรการป้องกันต่างๆ ซึ่งขณะนี้อยู่ระหว่างการพิจารณาทางเลือกต่างๆ ในเบื้องต้นบริษัทประกันภัยทุกบริษัทตกลงใช้กระดาษแบบเดียวกันมาใช้ในการจัดพิมพ์กรมธรรม์ โดยกระดาษดังกล่าวจะมีเอกลักษณ์พิเศษป้องกันการปลอมแปลง มีความชัดเจนและง่ายต่อการตรวจสอบ ซึ่งเมื่อได้ข้อสรุปแล้วก็จะมีการประชาสัมพันธ์ให้ประชาชนได้รับทราบต่อไป
อย่างไรก็ตาม สิ่งที่จะปกป้องผู้ต้องการทำประกันภัยจากแก๊งมิจฉาชีพที่หลอกลวงขายกรมธรรม์ปลอมได้ดีที่สุด คือซื้อประกันภัยจากผู้มีใบอนุญาตเป็นตัวแทนหรือนายหน้าประกันวินาศภัยถูกต้อง การจ่ายเบี้ยประกันภัยต้องได้รับเอกสารแสดงการรับเงินของบริษัทประกันภัยเป็นหลักฐานทุกครั้ง
นายชาญ วรรธนะกุล กรรมการผู้จัดการใหญ่ บริษัท กรุงเทพประกันชีวิต กล่าวว่า การดำเนินงานไตรมาส 2 ปี 2553 มีกำไรสุทธิ 602.65 ล้านบาท เพิ่มขึ้น 158.58% สาเหตุที่สำคัญมาจากรายได้เพิ่มขึ้น 1,023.95 ล้านบาท 
สำหรับงวด 6 เดือนปี 2553 มีกำไรสุทธิ 1,043.39 ล้านบาท เพิ่มขึ้น 32.17% มีเบี้ยประกันชีวิตรับรวม 5,472.67 ล้านบาท เพิ่มขึ้น 14.14% โดยจะมีการจ่ายเงินปันผลจากผลการดำเนินงานงวด 6 เดือน หุ้นละ 0.20 บาทต่อหุ้น โดยกำหนดรายชื่อผู้ถือหุ้นที่มีสิทธิในการรับเงินปันผล ในวันที่ 2 ก.ย. 2553 และจะปิดสมุดทะเบียนพักการโอนหุ้นในวันที่ 3 ก.ย. 2553